als_Latn dik_Latn sag_Latn
Njëzetë e pesë pjesëtarët të policisë së Sllovakisë nesër do të arrijnë në Maqedoni për të zbatuar aktivitete të përbashkëta patrulluese me kolegët nga Maqedonia në kufirin shtetëror me Greqinë, informoi Ambasada e Republikës Sllovake në Shkup.
Rotacioni i tretë i 25 pjesëtarëve të policisë sllovake është në bazë të Memorandumit për mirëkuptim midis ministrive të punëve të brendshme të Republikës së Sllovakisë dhe të Republikës së Maqedonisë.
Policët sllovakë do të zbatojnë aktivitete të përbashkëta patrulluese me kolegët nga Maqedonia në kufirin shtetëror me Greqinë, me qëllim të parandalimit në sferën e sigurisë publike dhe kalimit të paautorizuar të kufirit shtetëror. Njësiti policor sllovak sërish do të sistemohet në rajonin e Liqenit të Dojranit.
Siç është theksuar në kumtesën e Ambasadës, policët do të pajisjen në mënyrë të duhur – me automjete motorike në terren, kamera termale dhe pajisje për shikim gjatë natës. Mandati i misionit policor sllovak do të jetë 30 ditë me mundësi për vazhdim.
Republika e Sllovakisë deri tani në vend ka dërguar gjithsej 75 nëpunës policorë që është kontribut më i madh për një banor nga shtete të huaja të cilët marrin pjesë në operacione të përbashkëta në Republikën e Maqedonisë. Ndihma është shprehje e solidaritetit në zgjidhjen e krizës së emigrantëve dhe në kontekstin e kryesimit të ardhshëm sllovak (nga 1 korriku) në Këshillin e BE-së, ku një nga prioritetet do të jetë “politikë e qëndrueshme e emigracionit dhe azilit”.
als_Latn als_Latn als_Latn als_Latn als_Latn